5. Projektforslag fra GUES for fjernvarmeforsyning af boligområder langs [adresse] i 
Ulstrup (Åben)
Tidl. politisk behandling
Forventet sagsgang
        TM-U
Lovgrundlag
Varmeforsningsloven, Projektbekendtgørelsen, 
Bekendtgørelse om tilskud til projekter vedr. udrulning 
af fjernvarmedistributionsnet
SAGENS INDHOLD
Teknik- og Miljøudvalget skal i denne sag tage stilling til et projektforslag fra [adresse] 
(GUES) om fjernvarmeforsyning af eksisterende boligområder langs [adresse] i Ulstrup. 
Projektområdet, der ses på side 6 i projektforslaget (bilag 1), er omfattet af følgende lokalplaner, der 
indeholder bestemmelser om, at ny bebyggelse skal tilsluttes kollektiv varmeforsyning:

Nr. 17 "Boligområde ved [adresse] i Ulstrup"

Nr. 19-3 "For et boligområde i [adresse]"

Nr. 36 "Blandet bolig og erhverv ved [adresse] i Ulstrup"

Nr. 63 "Boligområde syd for [adresse] i Ulstrup".
Hvis projektforslaget godkendes, vil det dog være frivilligt for eksisterende bebyggelse i projektområdet at 
tilslutte sig fjernvarme, men med et tilbud om rabat ved hurtig tilslutning, forventer GUES at kunne opnå 
den nødvendige starttilslutning. 
GUES har kapacitet til at forsyne projektområdet, der i dag er godkendt som gasselskabet Evidas 
forsyningsområde. Med godkendelse af det aktuelle projektforslag ændres områdeafgrænsningen, så 
GUES vil få forsyningspligt i området, der har et samlet potentielt varmebehov på 2.953 MWh.
VURDERING
På baggrund af oplysningerne i projektforslaget vurderer Teknik og Miljø, at projektet som helhed er 
samfundsøkonomisk fordelagtigt.
 
Projektet indebærer en samlet anlægsinvestering på ca.12,0 mio. kr. for GUES. [adresse] 
beregninger viser, at fjernvarmeudvidelsen vil bidrage med et positivt resultat for varmeværket på ca. 
300.000 kr. årligt ved fuld tilslutning og dermed konvertering af alle de eksisterende boliger fra naturgas til 
fjernvarme. 
 
I december 2020 vedtog Folketinget en ny bekendtgørelse om tilskud til projekter vedrørende udrulning af 
fjernvarmedistributionsnet. Denne mulighed ønsker GUES at gøre brug af og i projektforslaget er der derfor 
foretaget en såkaldt break-even beregning i forhold til den nødvendige minimumstilslutning. Som det 
fremgår af tillægsberegningen til projektforslaget (bilag 2), vil GUES således kunne søge Energistyrelsen 
om ca. 1,42 mio. kr. i støtte, hvis projektforslaget godkendes af Favrskov Kommune. 
Teknik- og Miljøudvalget
04-03-2021 08:00
Sagsnr. MOD-2020-00148
DokID: 
Sagsbehandler: Susanne Gregersen 
([adresse]) (marir)
Et projekt kan dog risikere ikke at opnå tilsagn om tilskud, bl.a. fordi tilskudsmidlerne er begrænsede. Hvis 
projektet ikke opnår tilskud, bortfalder den kommunale godkendelse. De nærmere regler fremgår af 
Energistyrelsens vejledning på området (bilag 3). GUES er selv ansvarlig for at indhente eventuelle øvrige 
nødvendige tilladelser til brug for realiseringen af projektet.
Brugerøkonomiske beregninger viser, at den samlede årlige varmeudgift for en gennemsnitlig husstand 
inkl. låneydelser vil være ca. 1.000 kr. lavere ved installation af fjernvarme i forhold til fortsat individuel 
naturgasforsyning (referencen) og knap 4.700 kr. lavere i forhold til installation af en luft-vand varmepumpe 
(alternativet). For større huse over 150 m2 vil besparelsen ved fjernvarme dog i begge tilfælde være noget 
mindre. Følsomhedsberegninger viser også, at fjernvarmen samlet set vil kunne levere til en 
konkurrencedygtig pris, på trods af den nuværende mulighed for tilskud til individuelle varmepumper fra 
Bygningspuljen. 
 
Samfundsøkonomiske beregninger viser, at besparelsen ved valg af fjernvarme i forhold til fortsat 
naturgasforsyning for en 20 års periode vil være ca. 2,5 mio. kr. svarende til ca. 10 %. Sammenlignet med 
individuelle varmepumper, vil besparelsen over samme periode være ca. 12,2 mio. kr. svarende til ca. 34 
%. Der er i den forbindelse lavet en følsomhedsberegning, der viser, at der ved kun 80 % tilslutning stadig 
er en samfundsøkonomisk besparelse ved projektet i forhold til både referencen og alternativet.
Energi- og miljømæssige beregninger viser, at der ved gennemførelse af projektet vil være en samlet 
udledning over 20 år på knap 9.200 tons CO2 mod godt 7.000 tons ved fortsat naturgasforsyning og knap 
400 tons ved individuelle varmepumper. Projektets fordel er dog, at varmeproduktionen samles på ét 
effektivt anlæg, hvor det vil være muligt i fremtiden at supplere eller udskifte GUES’ nuværende brændsler 
med flere store varmepumper, overskudsvarme, solvarme eller andre miljøvenlige løsninger, så CO2-
udledningen kan nedbringes yderligere. Derudover er fjernvarmeinstallationen stort set vedligeholdelsesfri 
og medfører ikke uforudsete udgifter for forbrugerne. 
ØKONOMI
Til projektet forventer GUES at søge Favrskov Kommune om kommunegaranti for optagelse af lån i 
Kommunekredit på ca. 2,16 mio. kr., hvoraf der skal betales en løbende garantiprovision til kommunen 
hvert år af restgælden på lånet. Der vil blive fremsendt særskilt ansøgning om kommunegaranti til 
behandling i Byrådet.
INDDRAGELSE
Projektforslaget har været sendt i høring ved Evida og ved Viborg Kommune, der begge har meddelt, at de 
ikke har bemærkninger til projektet.
INDSTILLING
Den konstituerede direktør for Teknik og Miljø indstiller til Teknik- og Miljøudvalget:
 
1.  At ”Projektforslag for fjernvarmeforsyning af boligområder langs [adresse] i Ulstrup” godkendes 
på vilkår om, at hvis der efterfølgende ikke opnås tilsagn om tilskud i henhold til BEK nr. 2306 af 18. 
december 2020 om tilskud til projekter vedrørende udrulning af fjernvarmedistributionsnet, gælder
 

at godkendelsen bortfalder

at der ikke er indtrådt forsyningspligt for GUES i projektområdet.
BESLUTNING
Teknik- og Miljøudvalget, 4. marts 2021
Fraværende: Ingen.
Godkendt.
Bilag
1.
Projektforslag for fjernvarmeforsyning af boligområder langs [adresse] i Ulstrup (2382426)
2.
Tillægsberegning til projektforslag (2394393)
3.
Vejledning fra ENS om kommunale godkendelser ifm. fjernvarmepuljen (2394390)
